**8-րդ շաբաթ**

**Ամսաթիվ՝** —————————

**Կրթական հարթակ՝ 4-րդ**

**ՈՒսուցիչ՝** —————————————————

**Դասագիրք՝ «Մայրենի 3», Դավիթ Գյուրջինյան**

***Գրականություն – Կրկնողություն թեմաները***

**Հայրենիք /բանաստեղծություն/,** *Գյուրջինյան, 3-րդ դասարան, էջ 4*

* Ի՞նչ էր պատկերել երեխան իր նկարում։
* Ի՞նչ տեղանուններ կային բանաստեղծության մեջ։
* Ինչպե՞ս անվանեց երեխան իր նկարած պատկերը։
* Ինչպիսի՞ կենդանիներ էր պատկերել երեխան իր նկարում։

**«Սիզախոտի երազը»** Գյուրջինյան, 3-րդ դասարան, էջ 7

* Սիզախոտն ինչպե՞ս հայտնվեց պալատում։
* Ծաղիկների պալատում ովքե՞ր էին թագավորն ու թագուհին։
* Ինչպե՞ս էին վերաբերվում Սիզախոտին պալատում։
* Ու՞մ կամ ինչի՞ն էր կարոտել սիզախոտը պալատում գտնվելու ընթացքում։
* Սիզախոտը իրեն ե՞րբ երջանիկ զգաց և ինչու՞։

**«Հայրենիք»** բանաստեղծություն,Գյուրջինյան, 3-րդ դասարան, էջ 11

* Բանաստեղծի համար հայրենիքն ի՞նչ է։ Իսկ քե՞զ համար։
* Ի՞նչ էր ուզում ասել բանաստեղծը հետևյալ տողերով․ *« Իսկ թե չլինես, չեմ լինի և ես․ այլևս ի՜նչ մարդ, թե սիրտը հանես»։*

**«Քո տունը»** բանաստեղծություն,Գյուրջինյան, 3-րդ դասարան, էջ 13

* Ինչու՞ էր ճուտը ուզում ուրիշ աշխարհ գնալ։
* Բացի բանաստեղծի գրած վերնագրից, ուրիշ ի՞նչ վերնագիր կտայիր դու բանաստեղծությանը։
* Ի՞նչ չվող թռչուններ գիտես

**«Հայրենիքն ու մայրիկը»** բանաստեղծություն,Գյուրջինյան, 3-րդ դասարան, էջ 18

* Բանաստեղծը ինչի՞ հետ է համեմատում մայրիկին ու հայրենիքը։
* Ըստ քեզ, երեխան ի՞նչ պետք է անի, որ մայրիկն ու հայրենիքը հպարտանան իրենով։

**«Աշուն է»** բանաստեղծություն,Գյուրջինյան, մայրենի 3, էջ 28

* Ինչպե՞ս է նկարագրում բանաստեղծը աշունը։
* Դու ինչպե՞ կնկարագրես աշունը քո բառերով՞
* Տարվա ո՞ր եղանակն ես սիրում։ Ինչու՞։

**«Ես աշունն եմ սիրում»** բանաստեղծություն,Գյուրջինյան, 3-րդ դասարան, էջ 31

* Ի՞նչ ես հասկանում «տերևը քամու հետ է պարում» ասելով
* Աշնանը ի՞նչ է տեղի ունենում։
* Ինչպե՞ս կնկարագրես աշունը քո բառերով։

**Բառագիտություն**

* **Վերհիշել հետևյալ բառերի բացատրությունները**
  + Բազմել- հանդիսավոր կերպով նստել
  + Մանգաղ- ձեռքի սրածայր և կարճ գործիք՝ խոտ հնձելու համար
  + Սրոց- հատուկ քար, որով սրում են մանգաղը
  + Փարախ- ոչխարներին պահելու տեղ՝ գոմ։
  + Ճամփեզր —ճանապարհի եզր
  + Անաղարտ —մաքուր
  + Շատախոս — շատ խոսել սիրող
  + Ոտնահետքեր— մարդու կամ կենդանու քայլելուց մնացած հետք
  + Ճախրել- 1․ թռչել, 2․ ուրախանալ
  + Բաբախել- խփել, թրթռալ
  + Ճուտ- թռչնի ձագ
  + Չվել-խմբով հեռանալ մի տեղից ուրիշ տեղ
  + Բուք- ուժեղ քամի, որ երկինք է բարձրացնում ձյունը
  + Լքել – թողնել մեկին կամ ինչ-որ բան ու հեռանալ
  + Կյանքը տալ – ոչինչ չխնայել, ամեն ինչ անել ինչ-որ մեկի կամ ինչ-որ բանի համար
  + Կյանք տալ - ծնել, լույս աշխարհ բերել
  + Անպարտ - չպարտվող, միշտ հաղթող
  + Բյուրեղյա- 1. Բյուրեղից պատրաստված, 2. Մաքուր, պարզ։
  + Նախշուն- նախշերով զարդարված,
  + Ցող- Օդի՝ խոնավությունից առաջացող կաթիլներ
  + Արահետ- նեղ ճանապարհ
  + Դեղնահեր- դեղին մազեր ունեցող
  + Բերքառատ- շատ բերք ունեցող
  + Դիզել- իրար վրա հավաքել, կուտակել
  + Նախշուն- նախշերով զարդարված։
* **Վերհիշել հետևյալ բառերի հոմանիշները**
  + Գագաթ- կատար
  + Սար-լեռ
  + Ժպտուն- ժպտացող
  + Շինություն- շենք։
  + Մեծարել— հարգել
  + Հեզ— հանդարտ
  + Ձանձրանալ— հոգնել
  + Բույր — հոտ
  + Բուսնել— աճել։
  + Ջերմ- տաք
  + Պես- նման
  + Զրույց- խոսակցություն
  + Վերք- վնասվածք։
  + Լայն – մեծ
  + Թռչել – ճախրել
  + Քաղցր – անուշահամ
  + Ցրտել - սառել
  + Սնել- կերակրել
  + Առատ- շատ
  + Հուր-կրակ։
  + Մշուշ- մառախուղ
  + Շշուկ- փսփսոց
  + Ծվեն- պատառիկ, փոքրիկ մաս
  + Գեղեցիկ- սիրուն
  + Հորդացած-շատացած
  + Քչքչալ-գլգլալ
  + Հողմ- ուժեղ քամի
  + Հնարել-հորինել
* **Վերհիշել հետևյալ բառերի հականիշները։**
  + Քնել- արթնանալ
  + Առանձին- միասին,ընդհանուր։
  + Հին— նոր
  + Խոնավ— չոր
  + Հաճելի— տհաճ
  + Գոհ— դժգոհ
  + Տխրել- ուրախանալ
  + Փրկել- ոչնչացնել, վնասել
  + Ցրտել-տաքանալ
  + Լայն-նեղ
  + Տխրել - ուրախանալ
  + Քաղցր-դառը։
  + Տալ- վերցնել
  + Սիրել-ատել։
  + Պոկել-կպցնել
  + Սառել- հալվել
  + Առատ- քիչ
  + Սիրուն-տգեղ
  + Կամաց- ուժեղ
  + Նոր-հին
* **Վերհիշել հետևյալ բառերի ուղղագրությունը։**

կողք, անձրև, անվերջ, հոգս, կենդանի, *հեքիաթ, վերք, արյուն, երգ,* սովորել *արև, այդպես, ծաղկել, հպարտ,* մեղմօրոր, խշշալ, անձրև, նախշուն, *օրորվել, առատ, բերք, այգի*

**Քերականություն – Վերհիշել հետևյալ քերականական թեմաները։**

* **Տառ և հնչյուն**
* **Գոյական, եզակի և հոգնակի, հոմանիշ և հականիշ**
* **Արմատ և ածանց, զրույց ածանցի տեսակների, ածանցավոր բառերի և դրանց կազմության մասին։**
* Ի՞նչ է ածանցը։
* Ածանցների տեսակները։
* Ո՞ր բառերն են կոչվում ածանցավոր բառեր։ Բերել օրինակներ
* **Բայ**
  + Ո՞րն է կոչվում բայ։
  + Բայը ի՞նչ հարցերի է պատասխանում
* **Բարդ բառեր**
  + Որո՞նք են կոչվում բարդ բառեր։
  + Բացատրել բարդ բառերի կազմությունը և բերել օրինակներ
* **Բառերի ձևափոխությունը նախադասության մեջ**
* **Ածականներ**
  + Ո՞ր բառերն են կոչվում ածականներ
  + Ի՞նչ հարցերի են պատասխանում ածականները

**Մշակույթ**

* **Թոնիր, էջ 6**
  + Որտե՞ղ և ինչի՞ց են պատրաստում թոնիրը։
  + Ի՞նչ կարող են եփել թոնրի մեջ։
  + Ինչպե՞ս էր կոչվում տան այն հատվածը, որտեղ գտնվում էր թոնիրը։
  + Ինչպիսի՞ վերաբերմունք ունեին հայերը թոնրի նկատմամբ։
  + Այժմ հայկական գյուղերում որտե՞ղ են գտնվում թոնիրները
* **Խաչքար**
  + Ի՞նչ է խաչքարը։
  + Ի՞նչ է խորհրդանշում խաչքարի հիմքում ընկած խաչը։
  + Ի՞նչ պատկերներ կարող ենք տեսնել խաչքարերի վրա։
  + Որտե՞ղ են կանգնեցվում խաչքարեր և ինչի՞ համար։
* **Դուդուկ**
  + Ի՞նչ է դուդուկը։
  + Ինչի՞ց է պատրաստվում դուդուկը։
  + Նկարագրել ինչպիսի՞ տեսք ունի դուդուկը։
  + Ո՞վ է ամենահայտնի հայ դուդուկահարը
* **Հեքիաթ**
  + Ի՞նչ հեքիաթներ ես հիշում։
  + Ինչու՞ են մարդիկ հեքիաթներ հորինում։
  + Ովքե՞ր ու ինչե՞ր կարող են հեքիաթների հերոսներ լինել։
  + Ինչպե՞ս էին հեքիաթները հին ժամանակներում մարդիկ միմյանց փոխանցում։ Ինչպե՞ս էին դրանք կոչվում։  
    Ո՞րն է քո ամենասիրած հեքիաթը։
* **Առածներ և ասացվածքներ**
  + Որո՞նք են կոչվում առածներ և ասացվածքներ։
  + Ի՞նչ են սովորեցնում մեզ առածները և ասացվածքները։
  + Ովքե՞ր են ստեղծել առածները և ասացվածքները։
  + Ի՞նչ առած կամ ասացվածք գիտես
* **Հանելուկ, էջ 7**
  + Որո՞նք են կոչվում հանելուկներ։
  + Ինչպիսի՞ն կարող են լինել հանելուկները։

**Տնային հանձնարարություններ**

**Գրականություն -** Կրկնել անցած բոլոր գրականության թեմաները։

**Բառագիտություն** – **Կրկնողություն**

* Վերհիշել աշխատանքային փաթեթում ներառված բոլոր բառերի ու արտահայտությունների իմաստները, հոմանիշները, հականիշներն ու ուղղագրական բառերը։

**Քերականություն – Կրկնողություն**

* Վերհիշել աշխատանքային փաթեթում տեղ գտած բոլոր սահմանումները
* Պատասխանել աշխատանքային փաթեթի հարցերին և կատարել հանձնարարությունները։

**Մշակույթ – Կրկնողություն**

* Վերհիշել աշխատանքային փաթեթում ներառված դասանյութերը, կարողանալ վերարտադրել սեփական խոսքերով և պատասխանել դասանյութերի հարցերին։